**О Б Я В А**

Във връзка с изпълнение на проект „Усъвършенстване на системата за установяване на активи в България“ по програма БГ 13 на Норвежкия финансов механизъм 2009 - 2014, Комисия за отнемане на незаконно придобито имущество (КОНПИ) търси външен изпълнител, който да изпълнява функции по финансовото и счетоводно обслужване на проекта.

1. За допускане до разглеждане на кандидатите за изпълнител *(критерий за допустимост)*, същите представят в писмен вид описание на професионалния опит, отговарящ на предмета, за който ще се сключи договор. Задължителен е опитът със счетоводство на бюджетни предприятия – минимум 1 година.
2. Критерий за оценка: Допуснатите кандидати ще бъдат оценявани комплексно под формата на събеседване като освен професионалния опит ще бъдат оценявани и уменията за екипна работа. Относно професионалния опит като предимство ще се считат и работни познания по английски език и опит с европейско или друго международно финансиране в счетоводен/финансов аспект.
3. Цената за услугата по проекта е предварително бюджетирана и одобрена от програмния оператор на програма БГ13 на Норвежкия финансов механизъм 2009-2014. Както заплащането, така и срока на ангажимента за изпълнителя, и останалите условия на изпълнението ще бъдат разяснени по време на събеседването.

Кандидатите трябва да изпратят описанието по т. 1 до **26.08.2016 г. включително (краен час 17.30 ч.)** на e-mail: b.stanev@ciaf.government.bg

или на адрес: гр. София 1000, ул. „Г. С. Раковски“ № 112, ет. 3 – Деловодство, Комисия за отнемане на незаконно придобито имущество (работно време 09.00 – 17.30).